Rådet skal også bidra med informasjon til publikum og forvaltningen, og fremme debatt omkring etiske og samfunnsmessige sider ved bruk av moderne bioteknologi/genteknologi på mennesker, dyr, planter og mikroorganismer. Bioteknologirådet arrangerer derfor åpne møter om bioteknologi, utgir tidsskriftet som deles ut gratis til abonnenter, produserer podcast og tilbyr informasjon og debattstoff om moderne bioteknologi og genteknologi på nettsidene sine og på sosiale medier. Medlemmer av rådet og de ansatte i rådets sekretariat holder også mange foredrag for blant annet lærere, interesseorganisasjoner, næringsliv, politikere, helsepersonell og allmennheten.